bhásmaivá prathamamúdvapatyetadvā́ enametenā́nnena prīṇātyetáyā samídhā yácca rā́tryopasamādádhāti tasyā́nnasya jagghásyaiṣá pāpmā́ sīdati bhásma ténainametadvyā́vartayati tásminnápahatapāpmanvā́caṃ vísr̥jate vā́caṃ visŕ̥jya samídhamā́dadhātyáhna evaìnametadánnena prīṇātyáharaharáprayāvam bháranta íti tásyokto bándhuráhna evaìtāmáriṣṭiṃ svastimā́śāste tadyatkiṃ cātó 'hnopasamādádhātyā́hutikr̥taṃ haivā̀smai tádupasamā́dadhāti